b'\n_START_ARTICLE_\nTheodor von R\xc3\xbcdiger\n_START_SECTION_\n\xc5\xbdivljenje\n_START_PARAGRAPH_\n1. aprila 1799 je kot vi\xc5\xa1ji vodnik vstopil v dvorni Semjonovski polk; 27. oktobra 1800 je bil povi\xc5\xa1an v zastavnika. Zaradi pro\xc5\xa1nje je bil kot poro\xc4\x8dnik preme\xc5\xa1\xc4\x8den v Sumijski huzarski polk, kjer je postal adjutant generala Paleneja. 27. februarja 1805 je bil povi\xc5\xa1an v \xc5\xa1tabnega stotnika. Istega leta se je udele\xc5\xbeil bojev proti Francozom ter nato tudi kampanje leta 1807._NEWLINE_23. oktobra 1807 je bil povi\xc5\xa1an v majorja in se udele\xc5\xbeil vojne proti \xc5\xa0vedom. 19. decembra 1808 je bil povi\xc5\xa1an v podpolkovnika. _NEWLINE_Leta 1810 je postal poveljnik obalne stra\xc5\xbee na balti\xc5\xa1ki obali. Za zasluge med patriotsko vojno je bil 14. avgusta 1812 povi\xc5\xa1an v polkovnika in 19. oktobra istega leta \xc5\xa1e v generalmajorja. _NEWLINE_Kmalu zatem je postal poveljnik Grodnenskega huzarskega polka. Po koncu Napoleonovih vojn se je leta 1814 vrnil v Rusijo, kjer je bil 27. novembra istega leta imenovan za poveljnika 2. brigade huzarske divizije; brigadi je poveljeval do leta 1816, ko je postal poveljnik 1. huzarske divizije._NEWLINE_26. septembra 1823 ga je car Aleksander I. Ruski imenovan za poveljnika 3. huzarske divizije in 1. januarja 1826 je bil povi\xc5\xa1an v generalporo\xc4\x8dnika. _NEWLINE_Leta 1828 se je pri\xc4\x8dela vojna s Tur\xc4\x8dijo, katere se je tudi udele\xc5\xbeil. 26. septembra 1829 je postal poveljnik 4. rezervnega konjeni\xc5\xa1kega korpusa, ki je bil nastanjen v Moldaviji. _NEWLINE_7. aprila 1831 je bil povi\xc5\xa1an v generaladjutanta. Udele\xc5\xbeil se je tudi zatrtja poljske vstaje v istem letu ter zatrtja mad\xc5\xbearske vstaje v letu 1848. _NEWLINE_25. avgusta 1850 je bil odstranjen s polo\xc5\xbeaja korpusnega poveljnika in bil v zameno imenovan za dr\xc5\xbeavnega svetnika. 15. avgusta 1852 je postal vrhovni poveljnik gardnih in grenadirskih korpusov. Udele\xc5\xbeil se je tudi krimske vojne.'